

**Мұнайлы ауданының қорғаныс істері жөніндегі бөлімінің шақыру учаскесіне азаматтарды тіркеуге алуды ұйымдастыру туралы**

Мұнайлы ауданы әкімінің 2010 жылғы 25 қаңтардағы № 5 шешімі. Мұнайлы ауданының Әділет басқармасында 2010 жылғы 26 ақпанда № 11-7-68 тіркелді

      Қазақстан Республикасының 2005 жылғы 8 шілдедегі № 74 «Әскери міндеттілік және әскери қызмет туралы» Заңының 17 бабының 3 тармағына сәйкес **ШЕШЕМІН:**

1. Мұнайлы ауданының қорғаныс істері жөніндегі бөлімінің шақыру учаскесіне тіркеу жылында 17 жасқа толатын 1993 жылы туылған азаматтарды, сонымен қатар бұрын тіркеуден өтпеген Мұнайлы ауданының аумағында тұрғылықты немесе уақытша тұрып жатқан азаматтарды тіркеуді өткізсін.

2. Ауылдар мен ауылдық округтердің әкімдері, және меншік нысандарына қарамастан кәсіпорын, мекеме, ұйым және оқу орындары басшыларына ұсынылсын:

      1) тіркелуге жататын азаматтарды аудандық шақыру учаскесіне шақыру жөнінде құлақтандыруын және шақыру бойынша уақытында келуін қамтамасыз ету;

      2) тіркелуге дейінгілерді әскери есепке қоюға байланысты, қажетті уақытқа, азаматтарды міндеттерін орындау үшін, жұмыс (оқу) орындарындағы жалақыларын (стипендияларын) сақтай отырып, жұмыстан (оқудан) босату;

      3) тіркелуге жататын азаматтарды Мұнайлы ауданының қорғаныс істері жөніндегі бөліміне шақырылғаны туралы хабардар етуді және олардың медициналық куәландырудан және тексеруден өтуі үшін шақыру пунктіне белгіленген мерзімде келуін қамтамасыз ету.

3. Осы шешімнің орындалуын бақылау аудан әкімінің орынбасары Е.Ж.Әбіловке жүктелсін.

4. Осы шешім алғаш ресми жарияланғаннан кейін күнтізбелік он күн өткен соң қолданысқа енгізіледі.

*Әкім                                    О.Қазақбаев*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК